CELEX: 62011CN0024
Language: el
Date: 2011-01-17 00:00:00
Title: Υπόθεση C-24/11 P: Αναίρεση που άσκησε στις 17 Ιανουαρίου 2011 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο τμήμα) στις 12 Νοεμβρίου 2010 στην υπόθεση T-113/08, Βασίλειο της Ισπανίας κατά Ευρωπαϊκής Επιτροπής

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/6
            
         Αναίρεση που άσκησε στις 17 Ιανουαρίου 2011 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο τμήμα) στις 12 Νοεμβρίου 2010 στην υπόθεση T-113/08, Βασίλειο της Ισπανίας κατά Ευρωπαϊκής Επιτροπής
   (Υπόθεση C-24/11 P)
   2011/C 95/10
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Βασίλειο της Ισπανίας (εκπρόσωπος: M. Muñoz Pérez)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Το αναιρεσείον ζητεί από το Δικαστήριο:
   
               —
            
            
               να δεχτεί την αίτηση αναιρέσεως και να αναιρέσει την απόφαση που εξέδωσε το Γενικό Δικαστήριο στις 12 Νοεμβρίου 2010 στην υπόθεση T-113/08, Βασίλειο της Ισπανίας κατά Ευρωπαϊκής Επιτροπής
            
         
               —
            
            
               να ακυρώσει το σύνολο των δημοσιονομικών διορθώσεων για την ενίσχυση στην παραγωγή ελαιολάδου που χορηγήθηκαν με την απόφαση 2008/68/ΕΚ (1) της Επιτροπής, της 20ής Δεκεμβρίου 2007· ή, επικουρικώς, να ακυρώσει τις δημοσιονομικές διορθώσεις στον τομέα παραγωγής ελαιολάδου που αφορούν δαπάνες για τις οποίες οι προκαταβολές εισπράχθηκαν πριν τις 24 Νοεμβρίου 2002· ή, επικουρικώς, να ακυρώσει τις δημοσιονομικές διορθώσεις στον τομέα παραγωγής ελαιολάδου που αφορούν δαπάνες για τις οποίες οι προκαταβολές εισπράχθηκαν πριν τις 15 Ιουλίου 2000.
            
         
      Λόγοι αναιρέσεως και κύρια επιχειρήματα
   
   
               1)
            
            
               Εσωτερική αντίφαση της συλλογιστικής του Γενικού Δικαστηρίου και παράβαση του άρθρου 8 του κανονισμού 1663/95 (2) στο μέτρο που έγινε δεκτό ότι η Επιτροπή μπορεί να στηρίξει τη δημοσιονομική διόρθωσή της σε παρατυπίες που δεν περιέχονταν στο έγγραφο AGR 16844 με το οποίο ανακοινώθηκαν τα αποτελέσματα της έρευνας HO/2002/91/ES.
            
         
               2)
            
            
               Παράβαση των άρθρων 36 και 53 του Οργανισμού του Δικαστηρίου λόγω ανεπαρκούς αιτιολογίας της αναιρεσιβαλλόμενης αποφάσεως, καθόσον με την εν λόγω απόφαση δεν εξετάστηκε καθόλου και, ως εκ τούτου, δεν επιλύθηκε το ζήτημα που έθεσε το Βασίλειο της Ισπανίας με ουσιώδες επιχείρημα που προέβαλε κατά την επ’ ακροατηρίου συζήτηση όσον αφορά τον καθορισμό της ημερομηνίας λήξεως της προθεσμίας των εικοσιτεσσάρων μηνών που προβλέπουν τα άρθρα 5, παράγραφος 2, στοιχείο γ', του κανονισμού 729/70 (3), και 7 του κανονισμού 1258/1999 (4).
            
         
               3)
            
            
               Μη τήρηση της προθεσμίας των εικοσιτεσσάρων μηνών που προβλέπουν τα άρθρα 5, παράγραφος 2, στοιχείο γ', του κανονισμού 729/70, και 7 του κανονισμού 1258/1999:
               
                           —
                        
                        
                           Πρώτον, καθόσον η εν λόγω προθεσμία υπολογίσθηκε από την ημερομηνία που φέρει το έγγραφο AGR 16844, παρά το γεγονός ότι στο έγγραφο αυτό δεν προσδιορίζονται όλοι οι λόγοι στους οποίους στηρίχθηκε η δημοσιονομική διόρθωση.
                        
                     
                           —
                        
                        
                           Δεύτερον, καθόσον Γενικό Δικαστήριο στηρίζει τη διαπίστωσή του ότι η ημερομηνία βάσει της οποίας υπολογίζεται η προθεσμία των 24 μηνών είναι εκείνη της καταβολής του υπολοίπου και όχι της προκαταβολής σε απόφαση του Δικαστηρίου (5) που δεν έχει εφαρμογή σε τομέα όπως αυτός της παραγωγής ελαιολάδου.
                        
                     
         
      (1)  Απόφαση 2008/68/ΕΚ της Επιτροπής, της 20ής Δεκεμβρίου 2007, σχετικά με την εξαίρεση από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (ΕΕ 2008, L 18, σ. 12)
   
      (2)  Κανονισμός (ΕΚ) 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων (ΕΕ L 158, σ. 6)
   
      (3)  Κανονισμός 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (ΕΕ L 94, σ. 13 — Ελλ. ειδ. έκδ. Κεφάλαιο 03 τόμος 5 σ. 93).
   
      (4)  Κανονισμός (ΕΚ) 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (ΕΕ L 160, σ. 103).
   
      (5)  Με την απόφαση της 19ης Ιουνίου 2003, Ισπανία κατά Επιτροπής, C-329/00, Συλλογή 2003, σ. I-6103